榜末大戰香港U23晉峰冇保留
今午斧山道運動場上演「中銀人壽香港超級聯賽」榜末大戰,由包尾的香港U23迎戰尾二的晉峰,兩隊為擺脫頹勢,必定毫無保留,搏老命!(周日下午3時開賽)
何信賢:勝負在於把握力
香港U23目前14場聯賽僅得3分,敬陪末席,主教練司徒文俊直指是役為搶分戰,提醒球員做好防守,避免因失誤導致落後:「晉峰好鍾意放過頭波打身後,又會用好多無球走位製造威脅,所以我哋要小心防守,唔好咁易被佢哋拉散防線。」進攻方面,「司徒Sir」希望球員把握對方打高位壓迫時的空位,創造攻勢:「當晉峰打逼搶嗰陣,大家可以試吓利用佢哋暴露嘅空位搓番出去,雖然呢個戰術比較冒險,但我信班仔有能力做到。」
近8場聯賽不勝的晉峰,聯賽榜已跌落倒數第二,總教練何信賢坦言屬意料之外,又強調今場面對「難兄難弟」的香港U23,會以全取3分為目標:「成績比季前預期落差好大,年輕球員進步好慢。今場邊隊贏好睇臨場發揮,如果我哋繼續再輸落去,對軍心嘅影響會好大。」對比全華班的香港U23,「何Sir」承認「粉紅兵團」在身高、個人質素上的確佔優,理論上要踢得比對方好,但卻未敢因此鬆懈:「香港U23正在進步當中,都要睇吓邊隊把握力好啲,同埋犯錯少啲。」好消息是中堅金相佑刑滿復出。